CELEX: 32011D0396
Language: sk
Date: 2011-07-04 00:00:00
Title: 2011/396/EÚ: Vykonávacie rozhodnutie Komisie zo 4. júla 2011 , ktorým sa laboratóriu v Japonsku povoľuje vykonávať sérologické skúšky na sledovanie efektívnosti vakcín proti besnote [oznámené pod číslom K(2011) 4595]  Text s významom pre EHP

5.7.2011   
            
            
               SK
            
            
               Úradný vestník Európskej únie
            
            
               L 176/51
            
         VYKONÁVACIE ROZHODNUTIE KOMISIE
   zo 4. júla 2011,
   ktorým sa laboratóriu v Japonsku povoľuje vykonávať sérologické skúšky na sledovanie efektívnosti vakcín proti besnote
   [oznámené pod číslom K(2011) 4595]
   (Text s významom pre EHP)
   (2011/396/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2000/258/ES z 20. marca 2000, ktorým sa určuje osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote (1), a najmä na jeho článok 3 ods. 2,
   keďže:
   
               (1)
            
            
               Rozhodnutím 2000/258/ES sa určuje Agence nationale de sécurité sanitaire de l’alimentation, de l’environnement et du travail (ANSES) v Nancy, Francúzsko (predtým známa ako Agence française de sécurité sanitaire des aliments, AFSSA), za osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote.
            
         
               (2)
            
            
               V uvedenom rozhodnutí sa takisto stanovuje, že ANSES má zdokumentovať posúdenie laboratórií v tretích krajinách, ktoré požiadali o vykonávanie sérologických skúšok na sledovanie efektívnosti vakcín proti besnote.
            
         
               (3)
            
            
               Príslušný úrad Japonska predložil žiadosť o schválenie laboratória v uvedenej tretej krajine na účely vykonávania takýchto sérologických skúšok. Uvedená žiadosť je podporená priaznivou správou agentúry ANSES zo 4. februára 2011 z posúdenia uvedeného laboratória.
            
         
               (4)
            
            
               Uvedenému laboratóriu by sa preto malo povoliť vykonávanie sérologických skúšok na sledovanie efektívnosti vakcín proti besnote v prípade psov, mačiek a fretiek.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   V súlade s článkom 3 ods. 2 rozhodnutia 2000/258/ES sa tomuto laboratóriu povoľuje vykonávať sérologické skúšky na sledovanie efektívnosti vakcín proti besnote v prípade psov, mačiek a fretiek:
   
               Laboratory Department, Animal Quarantine Service
            
         
               Ministry of Agriculture, forestry and fisheries
            
         
               11-1, Haramachi, Isogo-ku
            
         
               Yokohama
            
         
               Kanagawa 235-0008
            
         
               Japonsko
            
         Článok 2
   Toto rozhodnutie sa uplatňuje od 1. augusta 2011.
   Článok 3
   Toto rozhodnutie je určené členským štátom.
   
      V Bruseli 4. júla 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 79, 30.3.2000, s. 40.